นูโว

นูโว () เป็นวงดนตรีเล่นตามคลับโดยการรวมตัวของโจ จิรายุส และก้อง สหรัถ ทั้งสองได้มารู้จักกับ จอห์น รัตนเวโรจน์, ปีเตอร์, สุ และใหม่ ที่โรงเรียนศรีวิกรม์ และได้ตั้งวงขึ้นชื่อว่า "วงไฮสกูล" จนจบชั้นมัธยมศึกษาจึงได้เปลี่ยนชื่อเป็นนูโว นูโวได้ทำเดโมเพลงไปเสนอให้ค่ายเพลงต่างๆ และมีค่ายเพลงจำนวนหนึ่งสนใจร่วมงานด้วย แต่แกรมมี่ส่งแมวมองมาดูนูโวเล่นสดที่คลับจึงชิงจับเซ็นสัญญาก่อน

สมาชิก 
 จิรายุส วรรธนะสิน (โจ) กีต้าร์คอร์ด/กีตาร์ลีด / ร้องนำ/หัวหน้าวง เกิด 9 มิถุนายน พ.ศ. 2510
 จอห์น รัตนเวโรจน์ (จอห์น) คีย์บอร์ด,ซินทิไซเซอร์ / ร้องนำ เกิด 17 พฤศจิกายน พ.ศ. 2510
 สหรัถ สังคปรีชา (ก้อง) กีต้าร์ลีด/กีตาร์คอร์ด/ ร้องนำ เกิด 4 พฤษภาคม พ.ศ. 2511
 ปีเตอร์ แอนโทนี่ แฮมมอนด์ (เต๋อ) คีย์บอร์ด
 สุรชัย สุนทรธาดากุล (สุ) เบส
 ชยุต บุรกรรมโกวิท (ใหม่) กลอง เกิด 22 กันยายน พ.ศ. 2511

ประวัติ 

วงนูโวออกอัลบั้มชุดแรก เป็นอย่างงี้ตั้งแต่เกิดเลย เมื่อปี พ.ศ. 2531 มีเพลงฮิตอย่าง "ไม่เป็นไรเลย" "บอกอย่างงั้นอย่างงี้เลย" "เป็นอย่างงี้ตั้งแต่เกิดเลย" "คางคกร่าเริงเลย" และ "หลอกกันเล่นเลย" โดยมียอดขายสูงสุดถึงล้านตลับ

ปี พ.ศ. 2533 ได้ออกอัลบั้มชุดที่ 2 บุญคุญปูดำ มีเพลงฮิตอย่าง "บุญคุณปูดำ" "โง่งมงาย" "กวีบทเก่า" และ "สัญชาตญาณบอก"

ปี พ.ศ. 2534 ได้ออกอัลบั้มชุดที่ 3 สุดสุดไปเลย...ซิ มีเพลงฮิตอย่าง "สุดสุดไปเลย" "สัญญาปากเปล่า" "หมดคำถาม" และ "ลืมไปไม่รักกัน" และยังมียอดขายสูงถึงล้านตลับอีกชุด

ปี พ.ศ. 2535 ได้ออกอัลบั้มชุดที่ 4 ออกซิเจน มีเพลงฮิตอย่าง "นิยามรัก" "หลับตา (โต๋)" "ทำได้หรือเปล่า" "สองคนในร่างเดียว" และ "ทนทนเอาหน่อย"

หลังจากนั้นในปี พ.ศ. 2536 นูโวได้พักวง โดยโจ-ก้อง หันไปออกอัลบั้มคู่ ส่วนจอห์นแยกออกมาทำอัลบั้มเดี่ยว ก่อนจะกลับมารวมตัวอีกครั้งในปี พ.ศ. 2544 โดยจัดคอนเสิร์ต NUVO In Love ขึ้น

ปี พ.ศ. 2547 ได้ออกอัลบั้มชุดที่ 5 Nouveau ซึ่งได้ใช้เป็นชื่อวงชั่วคราวด้วย และมีเพลงฮิตอย่าง "เธอบอก...เธอหลอก"

ปี พ.ศ. 2551 นูโวได้ย้ายไปอยู่ค่าย โซนี่ มิวสิค โดยออกอัลบั้มชุด NOW 2.0 และ 6 AM ในปี พ.ศ. 2554

ที่มาของชื่อนูโว
ชื่อนูโว หรือ Nuvo แปลงมาจากคำว่า Nouveau ซึ่งเป็นภาษาฝรั่งเศสหมายความว่า ใหม่ ก่อนหน้านี้ได้ใช้ชื่อว่า วงไฮสกูล แต่พอหลังจากทุกคนจบมัธยมศึกษาจึงได้หาชื่อวงใหม่ โดยโจซึ่งเรียนศิลป์ฝรั่งเศสอยู่ในตอนนั้นได้เปิดพจนานุกรมดูแล้วเจอคำว่า Nouveaux riche ซึ่งแปลว่า เศรษฐีรุ่นใหม่ หรือ ผู้ที่สร้างตัวขึ้นมาเองโดยไม่ได้มาจากมรดก จึงเอาคำนั้นมาตั้งชื่อวงแล้วตัดคำว่า Riche ออก เหลือเพียง Nouveaux และได้ใช้ชื่อนี้มาจนกระทั่งเมื่อออกเทป แกรมมี่ได้แนะนำให้เขียนเป็น Nuvo แทน เพื่อให้ผู้คนจดจำได้ง่ายขึ้น

ผลงาน

สตูดิโออัลบั้ม 

 ชื่อเพลงที่ขึ้นเป็น ตัวหนา คือเพลงที่มีการทำมิวสิควีดีโอออกมา
 ชื่อเพลงที่ขึ้นเป็น ตัวเอน คือเพลงที่มีมิวสิควีดีโอมากกว่าหนึ่งตัว

อัลบั้มรวมเพลง

รวมเพลงอื่นๆ 
 รวมฮิต โจ & ก้อง : 2 นิยาม (พ.ศ. 2537) - จัดจำหน่ายในรูปแบบเทปคาสเซ็ท และ ซีดี
 รวมฮิต จอห์น รัตนเวโรจน์ : เก็บไว้ให้เธอ (พ.ศ. 2538) - จัดจำหน่ายในรูปแบบเทปคาสเซ็ท และ ซีดี
 รวมฮิต โจ & ก้อง : 2 แรง (พ.ศ. 2539) - จัดจำหน่ายในรูปแบบเทปคาสเซ็ท และ ซีดี
 รวมฮิต จอห์น รัตนเวโรจน์ : JOHN HITS (พ.ศ. 2539) - จัดจำหน่ายในรูปแบบเทปคาสเซ็ท และ ซีดี
 รวมมิวสิกวิดีโอคาราโอเกะ โจ & ก้อง (พ.ศ. 2540) - จัดจำหน่ายในรูปแบบม้วนวิดีโอและวิดีโอ ซีดี คาราโอเกะ
 รวมมิวสิกวิดีโอคาราโอเกะ จอห์น รัตนเวโรจน์ (พ.ศ. 2540) - จัดจำหน่ายในรูปแบบม้วนวิดีโอและวิดีโอ ซีดี คาราโอเกะ
 THE VERY BEST OF จอห์น รัตนเวโรจน์ (พ.ศ. 2543) - จัดจำหน่ายในรูปแบบเทปคาสเซ็ท , ซีดี , วีซีดี คาราโอเกะ , ม้วนวีดีโอ และในรูปแบบ ซีดี + วีซีดีแพ็คคู่
 Forever Love Hits By Joe - Kong (พ.ศ. 2557) - จัดจำหน่ายในรูปแบบซีดี
 JOE - KONG 50 BEST HITS (พ.ศ. 2559) - จัดจำหน่ายในรูปแบบซีดีจำนวน 3 แผ่นในแพ็คเดียวกัน

ผลงานพิเศษ 
 เพลง "เพื่อน" (นูโว) : เพลงพิเศษจากคอนเสิร์ต "ไวรัสนูโว" (พ.ศ. 2532)
 ร่วมร้องเพลง "มือขวาสามัคคี"  (นูโว) : เพลงพิเศษจากคอนเสิร์ต "มือขวาสามัคคี" (พ.ศ. 2533)
 ร่วมร้องเพลง "โลกสวยมือเรา" (โจ , จอห์น , ก้อง) : เพลงพิเศษจากคอนเสิร์ต "Earth Day" (พ.ศ. 2534)
 เพลง "ยิ่งใกล้ยิ่งเจ็บ" เวอร์ชัน อแคปเปล่า : จากอัลบั้ม "งานซนคนดนตรี" 10 ปีแกรมมี่ (พ.ศ. 2536)
 เพลง "คาใจ" (โจ) , "ยุ่งน่า" (จอห์น) และ "ขอแค่ได้รู้" (ก้อง) : จากอัลบั้ม "Rock Zone" (พ.ศ. 2537)
 เพลง "สุขใจ" (โจ , ก้อง) และ "ทำดีได้ดี" (โจ , ก้อง) : จากอัลบั้ม พี่น้องร้องเพลงลงเอย อัสนี - วสันต์ (พ.ศ. 2543)
 ร่วมร้องเพลง "คนขายฝัน" (โจ , ก้อง) : เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย" (พ.ศ. 2545)
 เพลง "While my guitar gently weeps" (โจ , ก้อง) : อัลบั้ม Guitarman Project (พ.ศ. 2546)
 ร่วมร้องเพลง "ขวานไทยใจหนึ่งเดียว" (โจ , ก้อง , จอห์น) (พ.ศ. 2548) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
 ร่วมร้องเพลงพระราชนิพนธ์ "ลมหนาว" ในอัลบั้มพิเศษชุด H.M. Blues ร้อง บรรเลง เพลงของพ่อ (โจ , ก้อง , จอห์น) (พ.ศ. 2549)
 เพลง "ถอยกันสักก้าวหนึ่ง" : เพลงพิเศษจาก Nuvo For Peace Thailand (พ.ศ. 2551)
 ร่วมร้องเพลง "เพื่อประเทศไทย" (โจ , ก้อง) (พ.ศ. 2552)
 เพลง "ต้นหญ้าของแผ่นดิน" (โจ , ก้อง , จอห์น) : เพลงเฉลิมพระเกียรติ 84 พรรษา - โครงการคำพ่อสอน (พ.ศ. 2554)
ร่วมร้องเพลง "ครองแผ่นดินโดยธรรม" (โจ , ก้อง , จอห์น) (พ.ศ. 2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
 เพลง "Father & Son" (จอห์น , ก้อง - กีตาร์) : เพลงพิเศษจากรายการ Lighthouse Family
 ร่วมร้องเพลง "แผ่นดินของเรา" (โจ , จอห์น , ก้อง)
 ร่วมร้องเพลง "รักนี้ไม่มีเอดส์" (จอห์น , ก้อง)

คอนเสิร์ต 
 คอนเสิร์ต ไวรัสนูโว (VIRUSNUVO) : วันที่ 18 มีนาคม พ.ศ. 2532 (ณ. เซ็นทรัลหัวหมาก เซ็นทรัลฮอลล์ ชั้น 7)
 คอนเสิร์ต เปิดโลกใบใหม่ : วันที่ 12 พฤษภาคม พ.ศ. 2533 (ณ. MBK HALL มาบุญครองเซ็นเตอร์)
 คอนเสิร์ต ฝันให้สุดสุด : 18 พฤษภาคม พ.ศ. 2534 (ณ. MBK HALL มาบุญครองเซ็นเตอร์)
 คอนเสิร์ต รักเกินนิยาม : 19 ธันวาคม พ.ศ. 2535 (ณ. MBK HALL มาบุญครองเซ็นเตอร์)
 คอนเสิร์ต NUVO IN LOVE - รักเสียงดังจังเลย : 16 ธันวาคม พ.ศ. 2544 (ณ อิมแพ็ค อารีน่า เมืองทองธานี)
 คอนเสิร์ต NUVO Now Showing : วันที่ 25 ตุลาคม พ.ศ. 2551 (ณ. อิมแพ็ค อารีน่า เมืองทองธานี)
 คอนเสิร์ต NUVO B-Side - ครั้งนี้คงถูกใจ : วันที่ 13 ตุลาคม พ.ศ. 2555 (ณ. อิมแพ็ค อารีน่า เมืองทองธานี)
 คอนเสิร์ต Camillian Music For Life ครั้งที่ 1 : วันที่ 29 ตุลาคม พ.ศ. 2557 (ณ. ศูนย์ประชุมธรรมศาสตร์ท่าพระจันทร์)
 คอนเสิร์ต เติมใจให้กัน สร้างสรรค์สิ่งดีๆ : วันที่ 8 พฤศจิกายน พ.ศ. 2557 (ณ. สุราษฎร์ธานีฮอลล์ ชั้น 4 ศูนย์การค้าเซ็นทรัลพลาซา สุราษฎร์ธานี)
 คอนเสิร์ต NUVO LOVE STORY : วันที่ 7 - 8 มีนาคม พ.ศ. 2558 (ณ. อิมแพ็ค อารีน่า เมืองทองธานี)
คอนเสิร์ต คิดถึงเทคนิคกรุงเทพ : วันที่ 12 กันยายน พ.ศ. 2558 (ณ. หอประชุมสถาบัน คณะวิศวะ)
คอนเสิร์ต คูลฟาเรนไฮต์ มิวสิค อะไลฟ์ โจ-ก้อง เดอะกีตาร์ ฮีโร่ : วันที่ 27 มีนาคม พ.ศ. 2559 (ณ. CDC Crystal Grand Ballroom)
คอนเสิร์ต Japan Relief : วันที่ 28 เมษายน พ.ศ. 2559 (ณ. หอประชุมใหญ่ มหาวิทยาลัยเทคโนโลยีราชมงคลกรุงเทพ)
คอนเสิร์ต F.T.I. Motor Show Udonthani 2016 : วันที่ 19 - 27 พฤศจิกายน 2559 (ณ. ชั้น 4 อุดรธานีฮอลล์และลานบ้านเชียง ศูนย์การค้าเซ็นทรัลพลาซา อุดรธานี)
คอนเสิร์ต Forever Joe Kong : วันที่ 17 มิถุนายน พ.ศ. 2560 (ณ. ห้อง เดอะแชนเดอเลียร์ โรงแรมเชอราตันหัวหิน รีสอร์ทแอนด์สปา จังหวัดเพชรบุรี)
คอนเสิร์ต We Share NUVO & Friends Charity Concert : วันที่ 14 กรกฎาคม พ.ศ. 2561 (ณ. ธันเดอร์โดม เมืองทองธานี)
คอนเสิร์ต The One Love Concert for Children in Need : วันที่ 16 ธันวาคม พ.ศ. 2561 (ณ. Central World Fl.8)
คอนเสิร์ต Nuvo Now or Never Concert : วันที่ 9 - 10 พฤศจิกายน พ.ศ. 2562 (ณ. อิมแพ็ค อารีน่า เมืองทองธานี)
คอนเสิร์ต Fort Suranari Hospital Charity Concert : วันที่ 25 เมษายน พ.ศ. 2563 (ณ. Korat Hall ศูนย์การค้า เซ็นทรัล โคราช)
คอนเสิร์ต Kong Saharat in My Life Concert : วันที่ 10 กันยายน พ.ศ. 2565 (ณ. อิมแพ็ค อารีน่า เมืองทองธานี)
คอนเสิร์ต Casanuvee FC with NUVO on cruise @WONDERFUL PEARL CRUISE : วันที่ 26 สิงหาคม พ.ศ. 2566 (ณ. ท่าเรือริเวอร์ ซิตี้ แบงค็อก)

คอนเสิร์ตร่วมและรับเชิญ 

 คอนเสิร์ต มือขวาสามัคคี (นูโว , ไมโคร , บิลลี่ โอแกน , แหวน ฐิติมา , ใหม่ เจริญปุระ , ธเนศ วรากุลนุเคราะห์) : วันที่ 10 กุมภาพันธ์ พ.ศ. 2533

 คอนเสิร์ต Earth Day (ครั้งที่ 1) : วันที่ 21 เมษายน พ.ศ. 2534
คอนเสิร์ต Earth Day (ครั้งที่ 2) : เมษายน พ.ศ. 2535
คอนเสิร์ต Earth Day (ครั้งที่ 3) : เมษายน พ.ศ. 2536
 คอนเสิร์ต 10 ปี แกรมมี่ : วันที่ 9 มกราคม พ.ศ. 2537
 คอนเสิร์ต Earth Day (ครั้งที่ 4) : เมษายน พ.ศ. 2537
 คอนเสิร์ต Earth Day (ครั้งที่ 5) ตอน เพลงร็อค พลิกโลก (นูโว , ไมโคร , วายน็อตเซเว่น , ขจรศักดิ์ รัตนนิสสัย , ใหม่ เจริญปุระ) : วันที่ 22 เมษายน พ.ศ. 2538
 คอนเสิร์ต Earth Day (ครั้งที่ 8) : เมษายน พ.ศ. 2541
คอนเสิร์ต พลังแผ่นดิน : วันที่ 20 พฤศจิกายน พ.ศ. 2542
คอนเสิร์ต ลงเอย พี่น้องร้องเพลง อัสนี - วสันต์ : วันที่ 23 เมษายน พ.ศ. 2543
คอนเสิร์ต Once in a Life Time : วันที่ 24 มีนาคม พ.ศ. 2544
 คอนเสิร์ต มหกรรมคอนเสิร์ตถูกใจคนไทย ร่วมใจใช้สินค้าถูกกฎหมาย : วันที่ 17 สิงหาคม พ.ศ. 2545
 คอนเสิร์ต MICRO - NUVO ONE BIG SHOW (นูโว , ไมโคร) : วันที่ 25 ธันวาคม พ.ศ. 2547
คอนเสิร์ต ด้วยแสงแห่งรัก The Light of Love : วันที่ 13 กุมภาพันธ์ พ.ศ. 2548
คอนเสิร์ต ร้อง บรรเลง เพลงของพ่อ : วันที่ 23 ธันวาคม พ.ศ. 2549
คอนเสิร์ต เพื่อนช่วยเพื่อน แด่โฆษกคนยาก : วันที่ 8 กรกฏาคม พ.ศ. 2550
คอนเสิร์ต 25 ปี นิติพงษ์ ห่อนาค : วันที่ 26 สิงหาคม พ.ศ. 2550
คอนเสิร์ต ป้า คนดนตรี คืนชีวิตสู่ธรรมชาติ : วันที่ 13-14 กันยายน พ.ศ. 2550
 คอนเสิร์ต อารมณ์ดี้ ตอน ทุ่งหญ้า สายลม และนมวัว : วันที่ 7 กุมภาพันธ์ พ.ศ. 2551
 ตอนเสิร์ต COOL MUSIC FEST " Love Maker by am :pm " Live in Hua-Hin : วันที่ 29 มีนาคม พ.ศ. 2551
 คอนเสิร์ต รอยยิ้มเพื่อพ่อ ครั้งที่ 2 : วันที่ 7 มีนาคม - 4 กรกฎาคม พ.ศ. 2552
 คอนเสิร์ต Dee Boyd Pop Fest : วันที่ 5-6 ธันวาคม พ.ศ. 2552
 คอนเสิร์ต THIS IS IT THE CONCERT : วันที่ 20-21 กุมภาพันธ์ พ.ศ. 2553
 คอนเสิร์ต Bangkok Music Marathon : วันที่ 16 ตุลาคม พ.ศ. 2553
 คอนเสิร์ต 40 ปี the legend of the guitar : วันที่ 20-21 พฤศจิกายน พ.ศ. 2553
 คอนเสิร์ต Mai On The Beach : วันที่ 18 ธันวาคม พ.ศ. 2553
 คอนเสิร์ต Art Music 11 Khon Kaen (นูโว , ติ๊ก ชีโร่) : วันที่ 12 มีนาคม พ.ศ. 2554
 คอนเสิร์ต The heroes (นูโว , อ๊อฟ พงษ์พัฒน์ , ป้าง นครินทร์ , โมเดิร์นด็อก , บิลลี่ โอแกน) : 15 - 16 ตุลาคม พ.ศ. 2554
 คอนเสิร์ต Vios We Love Music Fest @ Thongsomboon Club ตอน รักแรก : วันที่ 11 กุมภาพันธ์ พ.ศ. 2555
 คอนเสิร์ต เฉลิมฉลองครบรอบ 65 ปี เวสป้า : วันที่ 17 มีนาคม พ.ศ. 2555
 คอนเสิร์ต Hurt Rocker (โจ + ก้อง , บิลลี่ โอแกน , แมว จิระศักดิ์ , ป้าง นครินทร์ , จั๊ก ชวิน , Y NOT 7 , ปีเตอร์ คอร์ป ไดเรนดัล) : วันที่ 12 พฤศจิกายน พ.ศ. 2555
คอนเสิร์ต Big Mountain Music Festival 4 : วันที่ 8 - 9 ธันวาคม พ.ศ. 2555
 คอนเสิร์ต มือขวาสามัคคี Reunion (นูโว , ไมโคร , บิลลี่ โอแกน , แหวน ฐิติมา , ใหม่ เจริญปุระ) : วันที่ 27 - 28 กรกฎาคม พ.ศ. 2556
 คอนเสิร์ต ส่งยิ้ม ม่วนมาราธอน เจอกันอุดร : วันที่ 7 กันยายน พ.ศ. 2556
 คอนเสิร์ต Coca-Cola presents a day BIKE FEST 2013 City of bike : วันที่ 7-10 พฤศจิกายน พ.ศ. 2556
 คอนเสิร์ต Retro Music ไทยจัง : วันที่ 10 ธันวาคม 2556
 คอนเสิร์ต Bangkok Countdown 2014 (นูโว, โมเดิร์นด็อก, โจอี้ บอย, ลิปตา, อ๊อฟ ปองศักดิ์, ฟลัวร์) : วันที่ 31 ธันวาคม พ.ศ. 2556
 คอนเสิร์ต เติมสุขเต็ม 10 ตอน ตรัง วิวาห์ใต้สมุทร After Party : วันที่ 10 กุมภาพันธ์ พ.ศ. 2557
 คอนเสิร์ต แบเบอร์เพื่อชาวนา (โจ + ก้อง , สุรสีห์ อิทธิกุล , กฤษณ์ โชคทิพย์พัฒนา และ เพชร โอสถานุเคราะห์) : วันที่ 22 กุมภาพันธ์ พ.ศ. 2557
 คอนเสิร์ต Mega Auto Show : วันที่ 27 กรกฎาคม พ.ศ. 2557
 คอนเสิร์ต Retro Music : วันที่ 6 กันยายน พ.ศ. 2557
 คอนเสิร์ต 1 Simple Concert : วันที่ 7 กันยายน พ.ศ. 2557
 คอนเสิร์ต ด้วยรักและห่วงใย : วันที่ 25 ตุลาคม พ.ศ. 2557
 คอนเสิร์ต Rock On The Lake Music Festival 2014 : วันที่ 22 พฤศจิกายน พ.ศ. 2557
 คอนเสิร์ต Yesterday Once More Retro Music Festival : วันที่ 6 ธันวาคม พ.ศ. 2557
 คอนเสิร์ต คืนรัง (นูโว, ซูซู, หงา คาราวาน, มงคล อุทก, พงษ์เทพ กระโดนชำนาญ, สีเผือก คนด่านเกวียน, ปู พงษ์สิทธิ์, มาลีฮวนน่า, หิน เหล็ก ไฟ) : วันที่ 20 ธันวาคม พ.ศ. 2557
 คอนเสิร์ต Countdown Big Ent Big Joy 2015 : วันที่ 31 ธันวาคม พ.ศ. 2557
 คอนเสิร์ต Art & Music : วันที่ 24 มกราคม พ.ศ. 2558
คอนเสิร์ต Music For Friend : วันที่ 21 กุมภาพันธ์ พ.ศ. 2558
คอนเสิร์ต Nuvo & Friends for Nepal : วันที่ 5 พฤษภาคม พ.ศ. 2558
 คอนเสิร์ต BIG HEROES (ร่วมกับ อำพล ลำพูน และวงคาราบาว) : วันที่ 25 - 26 กรกฎาคม พ.ศ. 2558
 คอนเสิร์ต Shine And His Friend Charity Concert : วันที่ 3 ตุลาคม พ.ศ. 2558
คอนเสิร์ต It's Sound Ghost Halloween Music Festival : วันที่ 31 ตุลาคม พ.ศ. 2558
คอนเสิร์ต Season Of Love Song ครั้งที่ 6 : วันที่ 28 พฤศจิกายน พ.ศ. 2558
คอนเสิร์ต Yesterday Once More Retro Music Festival : Volume 2 : วันที่ 26 ธันวาคม พ.ศ. 2558
คอนเสิร์ต Samui Festival : Givers' Ride & Run 2016 : วันที่ 23-24 มกราคม พ.ศ. 2559
คอนเสิร์ต แทนคำขอบคุณ จากใจเมืองไทยประกันภัย ครั้งที่ 9 forever love charity concert (นูโว , อำพล ลำพูน , แอม เสาวลักษณ์ , เบน ชลาทิศ) : วันที่ 18 กันยายน พ.ศ. 2559
คอนเสิร์ต Samila Music Festival 2017 : วันที่ 31 มีนาคม พ.ศ. 2560
คอนเสิร์ต ทองหล่อเล่นสด (นูโว , ปู พงษ์สิทธิ์ , อำพล ลำพูน , บิลลี่ โอแกน , ศักดา พัทธสีมา , เสก โลโซ , ขจรศักดิ์ รัตนนิสสัย , เต๋า สมชาย , มอส ปฏิภาณ , ปีเตอร์ คอร์ป ไดเรนดัล , ฟลาย , จิระศักดิ์ ปานพุ่ม , วายน็อตเซเว่น , ชรัส เฟื่องอารมย์ , ฟอร์ด สบชัย , เท่ห์ อุเทน , ยุรนันท์ ภมรมนตรี , กบ ทรงสิทธิ์ , ปั่น ไพบูลย์เกียรติ) : วันที่ 2 กรกฎาคม พ.ศ. 2560
คอนเสิร์ต The Legend Music Festival 2017 : วันที่ 11 พฤศจิกายน พ.ศ. 2560
คอนเสิร์ต Khaoyai Countdown : วันที่ 30 - 31 ธันวาคม พ.ศ. 2560
คอนเสิร์ต ตำนานล้านตลับ : วันที่ 11-22 เมษายน - 24 พฤษภาคม - 3 มิถุนายน พ.ศ. 2561
คอนเสิร์ต Thailand Countdown 2018 : วันที่ 31 ธันวาคม พ.ศ. 2561
คอนเสิร์ต Khonkaen Songkran Festival 2019 : วันที่ 12-15 เมษายน พ.ศ. 2562
คอนเสิร์ต Kong Saharat & Friends The Birthday Charity Concert : วันที่ 10 พฤษภาคม พ.ศ. 2562
คอนเสิร์ต Pattaya Music Festival 2019 : วันที่ 14 มิถุนายน 2562
คอนเสิร์ต เด็กเทป 3 (นูโว , ปู พงษ์สิทธิ์ , เดอะซัน , ร็อกเคสตร้า , ซีล , น้อย พรู , ฟลัว , แบล็กเฮด , อิงค์ อชิตะ , อ่ำ อัมรินทร์ , บราเธอร์ส) : วันที่ 6 กรกฎาคม พ.ศ. 2562
คอนเสิร์ต เกาะสวาทหาดทิพย์ (นูโว , ปู พงษ์สิทธิ์ , คาราบาว , พาราด็อกซ์ , โมเดิร์นด็อก , เบน ชลาทิศ , มอส ปฏิภาณ , ทาทา ยัง, คริสติน่า อากีล่าร์, เจ เจตริน , เจนนี่ ลิลลี่, นิว จิ๋ว, TWOPEE, MAITRI, THE BOTTOM BLUES, THE KEYLOOKZ, ไทยเทเนี่ยม) : วันที่ 23 - 24 พฤศจิกายน พ.ศ. 2562
คอนเสิร์ต The Legend Music Festival 2020 : วันที่ 18 มกราคม พ.ศ. 2563
คอนเสิร์ต Thailand Connection 2020 : วันที่ 16 พฤษภาคม พ.ศ. 2563
คอนเสิร์ต Kong Saharat & Friends ตอน น้ำนองไหลมา น้ำใจไหลไป : วันที่ 4 ธันวาคม พ.ศ. 2565
คอนเสิร์ต เพื่อระดมทุนช่วยเหลือผู้ประสบภัยพิบัติจากแผ่นดินไหวในประเทศตุรกี : วันที่ 2 มีนาคม พ.ศ. 2566
คอนเสิร์ต Pattaya Music Festival 2023 : วันที่ 4 มีนาคม พ.ศ. 2566

ซิตคอม 

 ตะกายดาว ตอน ดาวได้ฟอร์มเลย (2533)

รางวัล 
 นูโว ได้รับรางวัลสีสันอวอร์ด ครั้งที่ 1 ประจำปี 2531 เป็นศิลปินหน้าใหม่ยอดเยี่ยม จากอัลบั้ม ”เป็นอย่างงี้ตั้งแต่เกิดเลย”
 เพลง "ไม่เป็นไรเลย" รางวัลจากสมาคมผู้กำกับศิลป์บางกอก (กำกับการแสดงดีเด่น) ในปี พ.ศ. 2531

อ้างอิง

แหล่งข้อมูลอื่น 
 แฟนเพจ Nuvo 

กลุ่มดนตรีร็อกสัญชาติไทย
กลุ่มดนตรีไทยในยุค 1980
ศิลปินสังกัดจีเอ็มเอ็ม แกรมมี่
กลุ่มดนตรีที่ก่อตั้งในปี พ.ศ. 2531